stanford-oval/wikipedia huggingface dataset:
พุ่มพวง ดวงจันทร์
การเสียชีวิต

เธอห่างหายไปหลังปลายปี พ.ศ. 2534 เนื่องจากเธอป่วยด้วยโรคเอสแอลอี โดยเธอพำนักรักษาอยู่ที่โรงพยาบาลศิริราช และที่จันทบุรี  ในช่วงวาระสุดท้ายเธอย้ายมาพำนักอยู่ที่บ้านพักของน้องสาว (สลักจิต ดวงจันทร์) ที่พุทธมณฑลสาย 2 เนื่องจากเกิดเหตุการณ์พฤษภาทมิฬ ในวันที่ 13 มิถุนายน พ.ศ. 2535 เธอได้ตัดสินใจเดินทางไปเชียงใหม่เพื่อไปเยี่ยมบุตรชาย รวมทั้งระหว่างทางเธอตัดสินใจอยากไปกราบพระพุทธชินราช ทั้งที่อาการของเธอทรุดลงตามลำดับ ทุกคนในครอบครัวต่างทำใจไว้ว่าเธอคงจะไม่รอดแล้ว และระหว่างทางก่อนถึงตัวเมืองพิษณุโลก ในช่วงเวลา 12:55 น. พุ่มพวงเกิดอาการกำเริบหมดสติ ญาติจึงนำตัวส่งโรงพยาบาลพุทธชินราช จังหวัดพิษณุโลก และเสียชีวิตอย่างสงบในคืนวันนั้น เวลา 20:55 น. สิริอายุเพียง 30 ปี พิธีรดน้ำศพของเธอถูกจัดขึ้นที่วัดมกุฏกษัตริยารามเมื่อเย็นวันที่ 14 มิถุนายน พ.ศ. 2535 และพิธีพระราชทานเพลิงศพเมื่อวันที่ 25 กรกฎาคม พ.ศ. 2535 ณ วัดทับกระดาน อำเภอสองพี่น้อง จังหวัดสุพรรณบุรี ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จพระราชดำเนินไปในการพระราชทานเพลิงศพครั้งนี้
กรณีข้อพิพาทหลังเสียชีวิต

ไกรสรและญาติของพุ่มพวงเกิดความขัดแย้งกันอย่างหนัก มีการกล่าวหากันไปมาทั้งสองฝ่าย มีข้อมูลระบุว่า ไกรสรกลับไปคืนดีกับอดีตภรรยา ส่วนอีกฝ่ายหาว่าเรื่องทั้งหมดเกิดขึ้นเพราะทางฝ่ายญาติพุ่มพวงต้องการได้ส่วนแบ่งมรดกตกทอดทั้งหมด 80 ล้านบาท ต่อมานางเล็กยื่นขอเป็นผู้จัดการมรดกทั้งหมด แต่ต่อมาไกรสรยื่นคำร้องต่อศาลคัดค้าน และต่อมานายสำราญ (พ่อของพุ่มพวงซึ่งหย่าจากนางเล็กแล้ว) คัดค้านอดีตภรรยาเนื่องจาก นางเล็ก อ่านเขียนไม่ออก แต่ต่อมาถอนคำร้อง และศาลได้สั่งให้ไกรสรและนางเล็กเป็นผู้จัดการมรดกร่วมกัน โดยทรัพย์สมบัติแบ่งออกเป็น 2 ส่วนเท่ากัน ส่วนแรกเป็นของไกรสร อีกส่วนเป็นกองกลาง ซึ่งมีเจ้าของ 4 คนคือ นายสำราญ นางเล็ก ไกรสร และลูกชาย สันติภาพ ทุกคนจะได้รับเท่ากันในส่วนนี้ แต่หากพบว่าสมบัติใดพบหลังการแบ่งแล้ว จะยกให้สันติภาพเพียงผู้เดียว
ผลงาน > ผลงานเพลง

ดูเพิ่ม: รายชื่ออัลบั้มเพลงของพุ่มพวง ดวงจันทร์
ผลงาน > ผลงานแสดงภาพยนตร์

พ.ศ. 2526 สงครามเพลง
พ.ศ. 2526 เสน่ห์นักร้อง
พ.ศ. 2527 ผ่าโลกบันเทิง
พ.ศ. 2527 นักร้องนักเลง
พ.ศ. 2527 มนต์รักนักเพลง
พ.ศ. 2527 คุณนาย ป.4
พ.ศ. 2527 ชี
พ.ศ. 2527 รอยไม้เรียว
พ.ศ. 2527 นางสาวกะทิสด
พ.ศ. 2527 สาวนาสั่งแฟน
พ.ศ. 2527 อาจารย์เด๋อเจอพุ่มพวง
พ.ศ. 2527 อีแต๋น ไอเลิฟยู
พ.ศ. 2527 ขอโทษที ที่รัก
พ.ศ. 2527 จงอางผงาด
พ.ศ. 2527 ที่รักจ๋า
พ.ศ. 2528 ที่รัก เธออยู่ไหน
พ.ศ. 2529 มือปืนคนใหม่
พ.ศ. 2530 เชลยรัก
พ.ศ. 2530 เพลงรักเพลงปืน
พ.ศ. 2531 เพชรพยัคฆราช
ผลงาน > ผลงานแสดงละครโทรทัศน์

พ.ศ. 2532 นางสาวยี่ส่าย ช่อง 3
อนุสรณ์ > อัลบั้มเพลง

เดือนมิถุนายน 2535 หลังจากที่พุ่มพวงเสียชีวิต  ค่ายท็อปไลน์และค่ายอโซน่า ก็นำเอาเพลงชุดต่างๆ ของพุ่มพวงออกวางจำหน่ายอีกครั้ง ท็อปไลน์ได้มีการทำปกขึ้นมาใหม่อีก คือ คิดถึงพุ่มพวง, ส้มตำ, คอนเสิร์ต โลกดนตรี โดยชุด ส้มตำ จัดสร้างขึ้นโดยคณะกรรมการจัดงานพระราชทาน เพลิงศพฯ มีคำบรรยายเกียรติประวัติพุ่มพวง และเพลงอย่าง ส้มตำ, กล่อม, ฉลองวันเศร้า, รักคุด, แล้วจะทนเพื่ออะไร, ของขวัญที่ฉันคืนเธอ, หัวใจทศกัณฐ์, เขานอนบ้านใน, หนูไม่รู้, แฟนพุ่มพวง เป็นต้น
ผลงานอัลบั้มเพลงที่วางจำหน่ายเพื่อระลึกถึงพุ่มพวงเช่น คิดถึงพุ่มพวงและโลกของผึ้ง และยังมีเทปที่ทำเพื่อระลึกถึงการเสียชีวิตอย่างเช่น แหล่ประวัติพุ่มพวง ดวงจันทร์ โดยไวพจน์ เพชรสุพรรณ หนึ่งในดวงใจผลงานของยุ้ย โดยยุ้ย ญาติเยอะ (จริยา ปรีดากูล) เหลือแต่ดวงจันทร์ ที่ครูลพ บุรีรัตน์แต่งให้พุ่มพวง
งานเพลงของศิลปินที่นำเพลงของพุ่มพวงมาขับร้องใหม่โดยเฉพาะนักร้องปัจจุบัน มีความแตกต่างกันด้วยจังหวะและระยะเวลาที่ต่างกันไป แกรมมีโกลด์นำผลงานของพุ่มพวงโดยเฉพาะทีประพันธ์โดยลพ บุรีรัตน์ ออกมาอยู่เรื่อยๆ มียอดขายประสบความสำเร็จอย่างดี มีผลงานออกมาอย่าง พุ่มพวง ในดวงใจ ชุดที่ 1 – 4 โดย ใหม่ เจริญปุระ , อัลบั้ม เพชร สรภพ - เพลงของแม่ ชุดที่ 1 (ชุดเดียว) กับเพลงเปิดตัว "โลกของ ผึ้ง" โดยดัดแปลงเนื้อร้องบางส่วนให้เหมาะสมกับการถ่ายทอดบทเพลง อัลบั้ม ดวงจันทร์ ... กลางดวงใจ พุ่มพวง ดวงจันทร์ โดยมีศิลปินนักร้องลูกทุ่งสาวนำเพลงมาทำใหม่ ได้แก่ สุนารี ราชสีมา (เขานอนบ้านใน, นอนฟังเครื่องไฟ, ฉันเปล่านา เขามาเอง), คัฑลียา มารศรี (สาวนาสั่งแฟน, อายแสงนีออน, หัวใจทศกัณฐ์), ฝน ธนสุนทร (สุดแค้นแสนรัก, คิดถึงบ้างเน้อ, ขอให้โสดทีเถอะ), แมงปอ ชลธิชา (รักคุด, เงินน่ะมีไหม, อื้อฮือหล่อจัง) , หลิว อาจารียา (กระแซะเข้ามาซิ, หนูไม่รู้, ผู้ชายในฝัน), เอิร์น เดอะสตาร์ (พี่ไปดู หนูไปด้วย, นัดพบหน้าอำเภอ, โลกของผึ้ง, ห่างหน่อยถอยนิด, นึกว่าแน่แค่ไหน, หนูไม่เอา), ต่าย อรทัย (แก้วรอพี่, นักร้องบ้านนอก, คืนนี้เมื่อปีกลาย) และตั๊กแตน ชลดา (ดาวเรืองดาวโรย, ตั๊กแตนผูกโบว์, อนิจจาทิงเจอร์, สยามเมืองยิ้ม, จูบแล้วลา, รู้แล้ว รู้แล้ว) แพรวา​ พัชรี (อีกหน่อยก็ลืม​, เพลงรักบ้านทุ่ง,หนูล้อเล่น​) รัชนก​ ศรีโลพันธุ์ (อาทิตย์ละวัน, พี่จ.หลายใจ, เอกลักษณ์ไทย) นอกจากนี้ทรูแฟนเทเชีย มีผลงานชุด 7 สาวสะบัดโชว์ ก็มีเพลงของพุ่มพวง ดวงจันทร์ คือ ผู้ชายในฝัน, อื้อฮือหล่อจัง อยู่ในอัลบั้มนี้
อนุสรณ์ > ภาพยนตร์และละคร

ในปี พ.ศ. 2535 มีภาพยนตร์ รำลึกถึงพุ่มพวง ดวงจันทร์ กับ บันทึกรักพุ่มพวง กำกับโดยดอกฟ้า ได้พุ่มพวง แจ่มจันทร์ แสดงเป็นพุ่มพวง ดวงจันทร์ โดยเป็นภาพยนตร์ที่เล่าชีวิตส่วนหนึ่งของชีวิตเธอ ต่อมาในปี พ.ศ. 2541 บริษัท เจเอสแอลจำกัดได้ทำละครโทรทัศน์เรื่อง ราชินีลูกทุ่งพุ่มพวง ดวงจันทร์ ออกอากาศทางช่อง 7 ดัดแปลงจากชีวิตจริง ของพุ่มพวง ดวงจันทร์นำแสดงโดย รชนีกร พันธุ์มณี วรวุฒิ นิยมทรัพย์ ธีรเดช วงศ์พัวพันธ์
ในปี พ.ศ. 2554 สหมงคลฟิล์ม ได้สร้างภาพยนตร์เรื่อง พุ่มพวง โดยนำเค้าโครงจากชีวิตจริงของพุ่มพวง ดวงจันทร์และหนังสือเรื่อง ดวงจันทร์ที่จากไป ของ บินหลา สันกาลาคีรี กำกับโดย บัณฑิต ทองดี นำแสดงโดย เปาวลี พรพิมล แสดงเป็นพุ่มพวง ดวงจันทร์
อนุสรณ์ > สื่อสิงพิมพ์

ส่วนสื่อสิงพิมพ์ หนังสือพิมพ์ผู้จัดการรายสัปดาห์ เคยนำเสนอแฟชั่นหน้าคู่กลาง ราวปี 2538 เดือนมิถุนายน กับแนวความคิด “ชีวิตพุ่มพวง ดวงจันทร์” ใช้ “งานรำลึกพุ่มพวง ดวงจันทร์” มาเป็นฉากหลังของแฟชั่น มีนางแบบคือ ยุ้ย ญาติเยอะ ที่มีหน้าตาละม้ายพุ่มพวงและยังถือเป็นเงาเสียงของพุ่มพวงในสมัยประกวดคอนเสิร์ตคอนเทสต์ โดยจำลองชีวิตของพุ่มพวงตั้งแต่การออกจากโรงเรียนเพื่อทำงาน การเป็นสาวไร่อ้อย จนถึงนักร้อง โดยมีการใช้ภาพจริงประกอบ
อนุสรณ์ > หุ่นพุ่มพวง

สำหรับหุ่นเหมือนพุ่มพวง ดวงจันทร์ ปัจจุบันมีอยู่ 7 หุ่น อยู่ที่วัดทับกระดาน 6 หุ่น ได้แก่ หุ่นที่ 1 ตั้งอยู่บริเวณสระกลางน้ำ แต่งกายชุดสีดำ เป็นหุ่นอภินิหาริย์ที่สร้างขึ้นหลังพระราชทานเพลิงศพ หุ่นที่ 2 อยู่ในตู้กระจก ยุ้ย ญาติเยอะ เป็นผู้สร้างไว้บูชาครูเพลงพุ่มพวง หุ่นที่ 3 สร้างโดยนายณรงค์ รอดเจริญ อดีตบรรณาธิการ เป็นหุ่นแก้บน ทำด้วยขี้ผึ้งแข็ง หุ่นที่ 4 เป็นสีชมพู สร้างขึ้นจากแฟนเพลง ที่เป็นหุ่นปลดนี้ รุ่นนางพญาเสือดาว หุ่นที่ 5 อยู่ในชุดเสวนาธรรม สร้างโดยญาติและกรรมการวัด หุ่นที่ 6 เป็นหุ่นสีทอง สร้างขึ้นโดยใหม่ เจริญปุระ สร้างขึ้นเพื่อบูชาครูเพลง หุ่นพุ่มพวงที่วัดทับกระดานนั้น ยังมีชื่อเสียงเรื่องมีผู้นิยมมาขอหวยอย่างมากมาย ส่วนหุ่นเหมือนพุ่มพวงตัวที่เจ็ดนั้น เป็นหุ่นชุดเสือดาว สร้างโดยพิพิธภัณฑ์หุ่นขี้ผึ้งมาดามทุซโซต์ เพื่อจัดแสดง ณ พิพิธภัณฑ์สาขากรุงเทพ ชั้น 6 และ 7 สยามดิสคัฟเวอรี่เซ็นเตอร์ โดยพิพิธภัณฑ์มีกำหนดเปิดอย่างเป็นทางการในวันที่ 4 ธันวาคม 2553 หุ่นเหมือนพุ่มพวงตัวนี้เป็นตัวแรกที่ผู้สร้างส่วนใหญ่เป็นชาวต่างประเทศ และเป็นหุ่นตัวแรกที่ไม่ได้ตั้ง ณ วัดทับกระดาน
อนุสรณ์ > การเชิดชูเกียรติ

วันที่ 15 สิงหาคม 2552 กระทรวงวัฒนธรรม โดยคณะกรรมการผู้ทรงคุณวุฒิคัดเลือกปริยศิลปิน และปรมศิลปิน มีมติประกาศยกย่องเชิดชูเกียรติพุ่มพวง ดวงจันทร์เป็น "ปริยศิลปิน" ศิลปินอันเป็นที่รักยิ่งของประชาชน
รางวัล

รางวัลเสาอากาศทองคำทองคำ เพลง "อกสาวเหนือสะอื้น" (ผลงาน - ธีระพล แสนสุข) (2521)
รางวัลกึ่งศตวรรษเพลงลูกทุ่งไทย ครั้งที่ 1 เพลง "สาวนาสั่งแฟน" ( ผลงาน - วิเชียร คำเจริญ) (2532)
รางวัลกึ่งศตวรรษเพลงลูกทุ่งไทย ครั้งที่ 2 เพลง "สยามเมืองยิ้ม" (วิเชียร คำเจริญ) (2534)
ยกย่องเชิดชูเกียรติ เป็น "ปริยศิลปิน" ศิลปินอันเป็นที่รักยิ่งของประชาชน 15 ส.ค. 2552
แคทรียา อิงลิช

| แคทรียา อิงลิช |
| --- | --- |
แคทรียา ใน พ.ศ. 2560
สารนิเทศภูมิหลัง
เกิด: 4 กันยายน พ.ศ. 2519 (48 ปี) ออกซฟอร์ด ประเทศอังกฤษ
ศิษย์เก่า: มหาวิทยาลัยอัสสัมชัญ
อาชีพ: นักแสดง นางแบบ นักร้อง นักจัดรายการโทรทัศน์ พิธีกร
ปีที่แสดง: พ.ศ. 2533–ปัจจุบัน
อาชีพทางดนตรี
แนวเพลง: แดนซ์ ป็อป อาร์แอนด์บี
เครื่องดนตรี: เสียงร้อง
ค่ายเพลง: จีเอ็มเอ็ม แกรมมี่
อดีตสมาชิก: 2002 ราตรี
 นักดนตรี
แคทรียา อิงลิช (เกิด 4 กันยายน พ.ศ. 2519) ชื่อเล่น แคท เป็นนักร้อง นักแสดง พิธีกร และนางแบบลูกครึ่งไทย-อังกฤษ มีชื่อเสียงจากผลงานเพลงโอเคนะคะ, นอกสายตา, I Think I (ฉบับภาษาไทย) และผีเสื้อราตรี ในโปรเจกต์พิเศษ 2002 ราตรี นอกจากนี้ยังมีผลงานละครแจ้งเกิดเรื่อง สาวน้อยในตะเกียงแก้ว
ประวัติ

แคทรียา อิงลิช เกิดเมื่อวันที่ 4 กันยายน พ.ศ. 2519 ที่เมืองออกซ์ฟอร์ด สหราชอาณาจักร เป็นบุตรของเดวิด คริสโตเฟอร์ อิงลิช กับมารดาชาวไทยชื่อมารศรี เจริญสุข มีน้องชายที่อายุห่างกับเธอ 5 ปี ชื่อ คริสโตเฟอร์ อิงลิช
ชื่อจริงของเธอ แคทรียา มารดาของเธอเป็นผู้ตั้งให้ โดยนำมาจากชื่อย่าของเธอคือ แคทลีน และความชอบกล้วยไม้ จึงตั้งชื่อให้เธอว่า "แคทรียา" และในครอบครัวจะเรียกเธอสั้น ๆ ว่า แคท หรือ แคธี่
เธอได้ใช้ชีวิตอยู่ในหลาย ๆ เมืองในช่วงเด็กเนื่องจากหน้าที่การงานของบิดา เข้ารับการศึกษาจากโรงเรียนแห่งเซนต์เฮเลนและเซนต์แคเธอรีน (อังกฤษ: School of St Helen and St Katharine) ทั้งยังย้ายไปศึกษาต่อในประเทศบรูไน และประเทศสิงคโปร์ เมื่ออายุได้ 14 ปี เธอได้กลับมาเรียนต่อที่เมืองไทย และสำเร็จการศึกษาจากคณะศิลปศาสตร์ เอกภาษาอังกฤษ มหาวิทยาลัยอัสสัมชัญ และได้รับทุนไปศึกษาต่อในต่างประเทศแต่เจ้าตัวติดงานเลยยังไม่มีโอกาสได้ไป
ผลงาน > งานแสดง

เริ่มต้นเล่นเป็นตัวประกอบในมิวสิกวิดีโอของ "เจตริน วรรธนะสิน" ใน เพลงกองไว้ และเธอได้มีโอกาสทำงานอีกหลายด้าน ในด้านภาพยนตร์ แคทรียา เป็นหนึ่งในกลุ่มนักแสดงวัยรุ่นที่สร้างโดยไฟว์สตาร์ เริ่มแสดงภาพยนตร์เรื่อง อนึ่งคิดถึงพอสังเขป ร่วมกับนักแสดงอื่นเช่น แอน ทองประสม สายธาร นิยมการณ์
ในปี พ.ศ. 2557 ได้รับบท "นางมณีเมขลา" ในละครเวทีเทิดพระเกียรติ "พระมหาชนก เดอะฟีโนมีนอนไลฟ์โชว์"
ผลงาน > งานพิธีกร

แคทรียาเป็นพิธีกรรายการเด็ก และงานแสดง ระหว่างที่แคทเป็นพิธีกรรายการ "คิดดี้แคท" ระหว่างปี พ.ศ. 2537 - 2541 ออกอากาศทางช่อง 9 อ.ส.ม.ท. , โมเดิร์นไนน์ทีวี , ช่อง 9 เอ็มคอตเอชดี ในปัจจุบัน เธอได้มีโอกาส ร้องเพลงในอัลบั้มเพลงประกอบรายการ
ในวันที่ 25 สิงหาคม 2556 ได้เป็นพิธีกรรับเชิญรายการ ชิงร้อยชิงล้าน ซันไชน์ เดย์ ร่วมกับ ปัญญา นิรันดร์กุล ออกอากาศทางช่อง 3
ผลงาน > งานเพลง

แคทรียาเคยร้องเพลงประกอบรายการมาก่อนหน้านั้นแล้วได้พบกับ ปอนด์ "ธนา ลวสุต" อดีตมือกีต้าร์และนักร้องของวงไฮดร้า ซึ่งเป็นโปรดิวเซอร์อยู่ที่แกรมมี่ฯ จนเป็นที่มาของสตูดิโออัลบั้มแรก "KAT AROUND THE CLOCK" ในปีพ.ศ. 2544 มีเพลงดังอย่าง "นอกสายตา" และ "โอเคนะคะ" จนโด่งดังสุดขีดเพราะทุกเพลงล้วนติดชาร์ตคลื่นวิทยุหลายคลื่นมาแล้ว
จากนั้นในปีเดี่ยวกัน เธอได้ร่วมโปรเจกต์ ที่รวมรวมนักร้องวัยรุ่นยุค90s อย่าง อัลบั้ม cheer 
หลังจากนั้นเธอได้เป็นแขกรับเชิญให้กับอัลบั้ม "ชุดรับแขก" และ "แฟนจ๋าสนิทกันแล้วจ๊ะ" ของเบิร์ด ธงไชย แมคอินไตย์
ในปีพ.ศ. 2545 ได้มีผลงานโปรเจกต์พิเศษ 2002 ราตรี กับเพื่อนนักร้องร่วมค่ายคือ ญา ญ่า ญิ๋ง , เจนนิเฟอร์ วง JAMP , ไชน่า ดอลส์ ในอัลบั้มนี้มีคอนเซปต์หลักคืออาหรับราตรี(นิทานพันหนึ่งราตรี) โดยเป็นแนวเพลงสนุกสนานซึ่งมีเพลงฮิตติดหูเช่น "จีนี่ จ๋า" และ "ผีเสื้อราตรี"
ต่อมาแคทรียา อิงลิชได้ปล่อยอัลบั้มที่ 2 "Siamese Kat" ในปีพ.ศ. 2546 แคทได้เปลี่ยนภาพลักษณ์จากสาววัยใสให้กลายเป็นแมวสาวเซ็กซี่ เพราะมาจากนิสัยเธอที่ขี้เล่น ซุกซน อัลบั้มนี้จะเน้นความคึกคักของซาวนด์ดนตรีที่หลากหลายขึ้น ไม่ว่าจะเป็นแนว เทคโน-แดนซ์ ,ฮิปฮอป และ ละติน-ป๊อป โดยมีเพลงโปรโมทคือเพลง เหมียว เหมียว
ต่อมาในปี พ.ศ. 2548 แคทรียา ก็มีผลงานกับเพื่อนกลุ่มเดิมที่เคยออกอัลบั้มโปรเจกต์พิเศษ "2002ราตรี" โดยในอัลบั้มนี้ได้เปลี่ยนแนวเพลงเป็นบรรยากาศริมทะเล ทั้งเป็นการรณรงค์ของภาคเอกชนให้กลับมาเที่ยวทะเลไทยหลังจากที่ประเทศไทยประสบภัยภิบัติ สึนามิ2004 ในอัลบั้มชุด "2005 ทิวา ฮูลา ฮูล่า"
ต่อมาแคทรียา อิงลิชก็ได้ปล่อยกับผลงานอัลบั้มชุดที่ 3 "Lucky Girl" ในปีเดียวกัน แคทเผยว่าอัลบั้มนี้เปรียบเสมือนเป็นตัวแทนของผู้หญิงในหลากหลายอารมณ์ถ่ายทอดเป็นบทเพลงไม่ว่าจะสนุกสนาน เศร้า เหงา หรือร้อนแรง และเธอได้รับโอกาสให้นำเพลงประกอบซีรีส์เกาหลีเรื่อง Full house ในเพลง "I think I" ของ Star ศิลปินสาวจากเกาหลี มาขับร้องใหม่เป็นฉบับภาษาไทย ทำให้ได้การตอบรับที่ดีจากผู้ฟังและติดชาร์ตวิทยุมากมาย นอกนั้นยังมีเพลง Burn ที่มีจังหวะครึกครื้น และ baby i miss you จะเห็นได้ว่าเธอมีส่วนร่วมในการเต้นและการทำอัลบั้มนี้มากขึ้น
ปีพ.ศ. 2549 แคทรียาได้เข้าร่วมในแสดงในงาน Asia Song Festival 2006 ด้วยเพลง เบิร์น (Burn)และ I Think I(ฉบับภาษาไทย)
ต่อมาในปีพ.ศ. 2550 แคทรียา ก็มีผลงานกับเพื่อนกลุ่มเดิมที่เคยออกอัลบั้มโปรเจกต์พิเศษ 2002ราตรีและ2005 ทิวา ฮูลา ฮูล่า ในอัลบั้ม "2007 โชว์ เกิร์ล" เป็นแนวเพลงวาไรตี้ แดนซ์ ที่มีดนตรีหลากหลายแนวผสมผสานกันของฮิปฮอป, อาร์แอนด์บี และคาบาเร่ต์ ก็ยังเน้นการแต่งกายให้ผู้ชมไม่อาจละสายตาไปได้ เปิดตัวเพลงแรกด้วย สยามเมืองยิ้ม ที่เป็นการนำผ้าไทยมาประยุกต์เป็นไทยโมเดิร์น
ต่อมาแคทรียา อิงลิชก็ได้ปล่อยกับผลงานอัลบั้มเดี่ยวชุดที่ 4 "Sassy K" ในปีเดียวกัน ปล่อยมิวสิกวิดีโอเพลงแรก "ท้าพิสูจน์" ตามมาด้วยเพลงโปรโมตที่สอง "เหตุผลที่หายใจ" โดยในเพลงนี้ทางต้นสังกัดได้จัดทำมิวสิกวิดีโอออกมาสองตัว โดยตัวแรกนำเสนอภาพเสียงตอบรับของผลงานเพลง ซึ่งมีความยาวเพียง 2.29 นาที(โดยประมาณ) และตัวที่สองเป็นมิวสิกวิดีโอที่เซ็ทสำหรับเนื้อหาของเพลง และเป็นเวอร์ชันออนแอร์สุดท้าย
ผลงาน > งานพากย์เสียง

ปี 2550 แคทได้ให้เสียงพากย์ภาษาไทยในภาพยนตร์แอนนิเมชั่นจากค่าย "Dream Work" ของฮอลลี่วูดเรื่อง เชร็ค 3 โดยให้เสียงเป็น เจ้าหญิง ฟีโอน่า ซึ่งเสียงดั่งเดิมของอเมริกาพากย์โดย คาเมรอน ดิแอซ
ปี 2551 แคทกลับมาให้เสียงพากย์ภาษาไทยกับแอนนิเมชั่นจากฮอลลี่วูดค่ายเดิม โดยคราวนี้เธอพากย์เป็นนางพยัคฆ์ ในภาพยนตร์เรื่อง กังฟูแพนด้า ซึ่งเสียงดั่งเดิมพากย์โดย แองเจลิน่า โจลี่
ปี 2553 เชร็ค สุขสันต์ นิรันดร โดยให้เสียงเป็น เจ้าหญิง ฟีโอน่า
ปี 2554 พากย์เป็น นางพยัคฆ์ ในภาพยนตร์เรื่อง กังฟูแพนด้า 2
ปี 2559 พากย์เป็น นางพยัคฆ์ ในภาพยนตร์เรื่อง กังฟูแพนด้า 3
ผลงาน > คอนเสิร์ต

พ.ศ. 2544 คอนเสิร์ต Greet Toom Boom concert
พ.ศ. 2545 มหกรรมคอนเสิร์ตถูกใจคนไทย
พ.ศ. 2556 คอนเสิร์ต Grammy Happy Face-tival ตอน Party Reunion
พ.ศ. 2561 คอนเสิร์ต GREEN CONCERT #21 : DANCE FEVER
พ.ศ. 2562 คอนเสิร์ต Cassette Festival Concert
พ.ศ. 2565 คอนเสิร์ต Cassette Festival 2
พ.ศ. 2566 คอนเสิร์ต GRAMMY RS Concert: 2k Celebration
ผลงาน > ผลงานการแสดง > ภาพยนตร์

| ปี พ> ศ. | เรื่อง | รับบทเป็น | แสดงร่วมกับ | กำกับภาพยนตร์โดย | ผลิตโดย |
| --- | --- | --- | --- | --- | --- |
| 2535 | อนึ่งคิดถึงพอสังเขป | โย | จักรกฤษณ์ อำมะรัตน์ / สายฟ้า เศรษฐบุตร /  สายธาร นิยมการณ์ / แอน ทองประสม | บัณฑิต ฤทธิ์ถกล | ไฟว์สตาร์โปรดักชั่น |
| 2535 | เฉิ่มแล้วก็ฉ่ำ | สีดา | ติ๊ก ชิโร่ / ลูกน้ำ เพิ่มสกุล / เพ็ชรทาย วงษ์คำเหลา |  |  |
ผลงาน > ผลงานการแสดง > ละครโทรทัศน์

| ปี พ> ศ. | เรื่อง | รับบทเป็น | สถานีออกอากาศ |
| --- | --- | --- | --- |
| 2536 | คุณหญิงจอมแก่น | หม่อมราชวงศ์หญิงกานติมา กนกจันทร์ (คุณหญิงกานติมา) | ช่อง 3 |
| 2537 | น้ำใสใจจริง | มนสา (ครีม) | ช่อง 7 |
| 2537 | ข้าวเปลือก | กาษฐา | ช่อง 7 |
| 2538 | สกาวเดือน | สกาวเดือน ราชไมตรี (กระต่าย) | ช่อง 3 |
| 2540 | เขมรินทร์ อินทิรา | อินทิรา วัลลภานุรักษ์ | ช่อง 5 |
| 2540 | สาวใช้ไฮเทค | เรืองริน | ช่อง 3 |
| 2540 | ร้อยรสบทละคร ตอน แคทรียาที่รัก | แคทรียา | ช่อง 3 |
| 2541 | ร่วมงานรัก | สตรีวิทย์ | ช่อง 3 |
| 2541 | นางบาป | ทองร่วม / ลายทอง | ช่อง 7 |
| 2542 | วิมานเมขลา | เมขลา วัฒนาบริบาล (เม) / ครูปริม | ช่อง 7 |
| 2542 | สลักจิต | สลักจิต ภักดีบดินทร์ (จอย) | ช่อง 3 |
| 2542 | พรุ่งนี้ฉันจะรักคุณ | นิอร | ช่อง 7 |
| 2544 | คน 2 คม | นัทธมน | ช่อง 5 |
| 2545 | สาวน้อยในตะเกียงแก้ว | เจนนี่ , จินตนา | ช่อง 7 |
| 2548 | บุษบาครับผม | บุษบา รักร้อย | ช่อง 3 |
| 2548 | เล่ห์ร้าย อุบายรัก | พริริสา ฉันทะพัฒน์ / พริริสา รวีวุธ /  เจ้าหญิงสุกัญญา วามินท์ที่ 8 | ช่อง 7 |
| 2553 | แฝดนะยะ | แป้ง (ปิยะธิดา)  / ปรางค์(ปิยะ/ปรางค์ธิดา) (รับบทฝาแฝด) | ช่อง 3 |
| 2554 | ดวงตาสวรรค์ | แพน ดั้นนา / พันพร เทพประทาน | ช่อง 3 |
| 2558 | 2 รัก 2 วิญญาณ | คุณรัชนี อมตะวงศ์ | ช่องวัน 31 |
| 2559 | สาวน้อยคาเฟ่ | ขวัญใจ | พีพีทีวี |
| 2560 | เพลิงรักไฟมาร | พรพจี | ช่อง 8 |
| 2561 | ระบำมาร | ชลิตา | ช่อง 7 |
| 2562 | THE HUSBANDS : สามีสีทอง | มาดามนีรา | อมรินทร์ทีวี |
| 2563 | ทะเลแปร | รำแพน | อมรินทร์ทีวี |
| 2563 | เรือนสายสวาท | คุณหญิงตาบทิพย์ พิทักษ์อัครา | ช่อง 8 |
| 2563 | เพลิงภริยา | ศรีประไพ | ช่อง 8 |
| 2564 | เวราอาฆาต | ปลื้ม พงษ์อนุ | ช่อง 8 |
| 2565 | สายรุ้ง | แววพรรณ | ช่องวัน 31 |
| 2566 | สร้อยนาคี | อังกาบ | ช่อง 7 |
| 2566 | รักสุดใจยัยตัวแสบ | ราศี | ช่อง 3 |
ผลงาน > ผลงานการแสดง > ละครซีรีส์

| ปีพ> ศ. | เรื่อง | แสดงเป็น | สถานีออกอากาศ |
| --- | --- | --- | --- |
| 2556 | My Melody 360 องศารัก | ครูมารี | ช่อง 9 |
| 2559‎ | เกาะคนกล้าเกมล่าฝัน | เจน | ทรูโฟร์ยู |
| 2561 | THE GIFTED นักเรียนพลังกิฟต์ | ครูลัดดา งามกุล | ช่องวัน 31 |
| 2561 | Club Friday The Series 10 รักนอกใจ ตอน รักร้าย | หลิว | จีเอ็มเอ็ม 25 |
| 2563 | Wake Up ชะนี Very Complicated | มิเรียม | จีเอ็มเอ็ม 25 |
| 2563 | เสน่หาสตอรี่ ตอน เสน่หาบาร์โฮสต์ | เจ๊นก | เอไอเอสเพลย์ |
| 2567 | ปิ่นภักดิ์ The Loyal Pin | เสด็จพระองค์หญิงอิ่ม | ช่องเวิร์คพอยท์ |
ผลงาน > ผลงานการแสดง > ซิทคอม

| 0 | 1 | 2 | 3 | 4 |
| --- | --- | --- | --- | --- |
| 2537 | 3 หนุ่ม หลายมุม  กรุงเทพฯที่รัก | แคท | ช่อง 7 | นักแสดงรับเชิญ |
| 2539 | ระเบิดเถิดเทิง  ทางรายการยังไม่มีชื่อตอน | แคท | ช่อง 5 | นักแสดงรับเชิญ |
| 2542 | ระเบิดเถิดเทิง  ตอน ดาวผู้มาจากฟ้า | แคทรียา อิงลิช (แคท) | ช่อง 5 | นักแสดงรับเชิญ |
| 2554 | เป็นต่อ  ตอน แพ้ทาง แพ้เธอ | แนน | ช่อง 3 | นักแสดงรับเชิญ |
| 2554 | ระเบิดเถิดเทิง ลั่นทุ่ง ตอน งานเข้า งานใคร | แคท | ช่อง 5 | นักแสดงรับเชิญ |
| 2555 | ผู้กองเจ้าเสน่ห์  ตอน มานะกับมานิตย์ | แนน | ช่อง 3 | นักแสดงรับเชิญ |
| 2560 | บริษัทฮาไม่จำกัด   | แคท | ช่อง 9 MCOT HD | นักแสดงรับเชิญ |
| 2560 | LOVE COMPLEX คอนโดวุ่น จุ้นรัก | ครูมอลลี่ GPS ชีวิต | ช่อง 9 MCOT HD | นักแสดงรับเชิญ |
| 2565 | โรงงานบรรจุรัก | กวาง | ช่องเวิร์คพอยท์ | นักแสดงนำ |
ผลงาน > ผลงานการแสดง > ละครเวทีเทิดพระเกียรติ

| ปี พ> ศ. | เรื่อง | รับบทเป็น | แสดงร่วมกับ | กำหนดการแสดงและสถานที่ |
| --- | --- | --- | --- | --- |
| 2557 | พระมหาชนก Mahajanaka The Phenomenon Live Show 2014 | นางมณีเมขลา | ทฤษฎี สหวงษ์/ กุลมาศ ลิมปวุฒิวรานนท์ | วันที่ 1-9 ธันวาคม 2557 ณ เวทีกลางทะเลสาบ สวนเบญจกิติ ศูนย์ประชุมแห่งชาติสิริกิติ์ |
ผลงาน > ผลงานการแสดง > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2537 | คิดดี้ แคท (สังกัดมีเดีย ออฟ มีเดีย) |  คิดดี้แคท  ทำไมรถไฟไม่ไปโรงเรียน  ฝนตก  แบ่งปัน  ย.ยักษ์ใจร้าย  ลุงต้นไม้  มะลิดอกน้อย  ไม่ชอบเสียงนาฬิกาปลุก  ฉันรักวันอาทิตย์  บันไดดาว  สุขสันต์วันเกิด |
ออกโดยภายใต้สังกัด จีเอ็มเอ็มแกรมมี่
| ปี พ> ศ. | ชื่ออัลบั้ม | รายชื่อเพลง |
| --- | --- | --- |
| 2544 | Kat Around The Clock |  ติ๊กต็อก  นอกสายตา  O.K. นะคะ  ช่วยได้หรือเปล่า  แดนสนธยา  เพื่อนที่ดีที่สุด  ลื่น  เล่นกับไฟ  สวยไม่เสร็จ  อย่าซื้อเวลา |
| 2546 | Siamese Kat |  เหมียว เหมียว  Seven Days  คนของเมื่อวาน  Na Na Na ว่ากันไป  เราไม่เคยเปลี่ยน  น้อยหน่อย  ไม่ใช่...เพราะเธอ  บุพเพอาละวาด  ต้องการรักแท้  Bye Bye (Cover Version)  คิดถึงหรือเหงาใจ |
| 2548 | Lucky Girl |  Burn  ซาบซ่า  Baby I miss you  Oh...Baby  I Think I (Thai Version)  เกม  Move Ya Body  หายใจทิ้ง  ผู้หญิงขี้ขลาด  Lucky Girl  ไม่มีถูก ไม่มีผิด |
| 2550 | Sassy K |  ท้าพิสูจน์  ใช่สิ  ต่างคนต่างหวัง  เหตุผลที่หายใจ  อย่ามัวคิด  รักสิคะ  อาทิตย์เที่ยงคืน  แค่หนึ่งคำหนึ่งข้อความ  กองไว้  นอกสายตา (Remix) |
| 2558 | เพลงเชียร์สโมสร The Royal Reading | 1. The Royal |
| 2560 | Single (ค่ายเพลง Classy Records) | 1. คนใจบอด |
ผลงาน > ผลงานการแสดง > อัลบั้มพิเศษ

| ปี พ> ศ. | ชื่ออัลบั้ม | ชื่อเพลงที่ร้อง | รายชื่อศิลปินที่ร่วมเกี่ยวข้อง |
| --- | --- | --- | --- |
| 2544 | เชียร์ (Cheer) |  Boom  ผู้หญิงร้องไห้  OK นะคะ  สั่นสู้ |  ปฏิภาณ ปฐวีกานต์(มอส)  ซาซ่า  ไชน่าดอลส์ ไบรโอนี่ รฐา โพธิ์งาม (ญาญ่าญิ๋ง) โจอี้ บอย ดราก้อน ไฟว์ บั๊บเบิลเกิร์ล พาเวอร์ แพท ลูกหิน นาตาลี |
| 2544 | 2002 ราตรี |  จีนี่...จ๋า  Happy Party  ผีเสื้อราตรี  โด เร มี  มือ เอว ตัว และเธอ  แม่ดอกมะลิ  Medley X's Mas |  รฐา โพธิ์งาม (ญาญ่าญิ๋ง) ไชน่าดอลส์ เจนนิเฟอร์ โปลิตานนท์ (เจนนี่) |
| 2544 | Mos & Kat |  อยากกลับไปเป็นเหมือนเดิม  ยิ่งเจ็บยิ่งรัก  เธอคือคนไหน  ก็ใครมันจะไปรู้ล่ะ  รักเธอคนเดียว |  ปฏิภาณ ปฐวีกานต์ (มอส) |
| 2548 | ละครรักบุษบา |  ขอโทษเดี๋ยวนี้  บุษบาริมรั้ว  เหนือกาลเวลา  จะมีแฟนใหม่  บ้านพี่  ลมหายใจแรก  ใจฟ้องใจ | - |
| 2548 | 2005 ทิวา ฮูลา ฮูล่า (2005 Tiwa Hula Hula) |  Hula Hula  โอ๊ะ...โอ๊ะ...โอ๋  ตะแล๊นแต๊นแต๊น  มนต์จันทร์  คืนนี้  ร้อน  หัวใจไม่เคยหลับ  ห่วงแล้ว ห่วงอีก  Hello ทะเล  Happy day |  รฐา โพธิ์งาม (ญาญ่าญิ๋ง) ไชน่าดอลส์ เจนนิเฟอร์ โปลิตานนท์ (เจนนี่) |
| 2549 | 2007 Show Girls |  Ooh La La  สยามเมืองยิ้ม  Lady Moonlight  Can Do Can Dance  คนใจง่าย  Eyes In The Sky  ฉันจะดูแลทุกนาทีจากนี้ไป  ต้องการอะไรจากฉัน ?  กระแซะเข้ามาสิ  เก็บน้ำตาไว้กับตัวเอง |  รฐา โพธิ์งาม (ญาญ่าญิ๋ง) / ไชน่าดอลส์ (เฉพาะเบลล์) / เจนนิเฟอร์ โปลิตานนท์ (เจนนี่) |
| 2549 | The Best Hits of Kat |  O.K.นะคะ  ผีเสื้อราตรี  เหมียว เหมียว  I Think I (Thai Version)  นอกสายตา  เราไม่เคยเปลี่ยน  เพื่อนที่ดีที่สุด  Baby I Miss You  ยิ่งเจ็บยิ่งรัก  อย่าซื้อเวลา  เธอคือคนไหน  ช่วยได้หรือเปล่า  ใจฟ้องใจ  มนต์จันทร์  ติ๊กต็อก  Burn |  - |
ผลงาน > ผลงานการแสดง > เพลงประกอบละคร

| ปี พ> ศ. | ชื่อละคร | ชื่อเพลงที่ร้อง | รายชื่อศิลปินที่เกี่ยวข้อง | สถานีออกอากาศ |
| --- | --- | --- | --- | --- |
| 2536 | คุณหญิงจอมแก่น | คุณหญิงจอมแก่น |  | ช่อง 3 |
| 2541 | ร่วมงานรัก | ร่วมงานรัก |  | ช่อง 3 |
| 2544 | คน 2 คม | เธอคือคนไหน |  | ช่อง 5 |
| 2544 | คน 2 คม | ยิ่งเจ็บยิ่งรัก |  | ช่อง 5 |
| 2544 | คน 2 คม | รักเธอคนเดียว |  | ช่อง 5 |
| 2544 | คน 2 คม | อยากกลับเป็นอย่างเดิมไหม | ปฏิภาณ ปฐวีกานต์ | ช่อง 5 |
| 2545 | สาวน้อยในตะเกียงแก้ว | เจ้านายคะ |  | ช่อง 7 |
| 2545 | สาวน้อยในตะเกียงแก้ว | รักคำเดียว |  | ช่อง 7 |
| 2548 | บุษบาครับผม | ลมหายใจแรก |  | ช่อง 3 |
| 2548 | บุษบาครับผม | บ้านพี่ |  | ช่อง 3 |
| 2548 | บุษบาครับผม | จะมีแฟนใหม่ |  | ช่อง 3 |
| 2548 | บุษบาครับผม | เหนือกาลเวลา | สหรัถ สังคปรีชา | ช่อง 3 |
| 2548 | บุษบาครับผม | บุษบาริมรั้ว |  | ช่อง 3 |
| 2548 | บุษบาครับผม | ขอโทษเดี๋ยวนี้ |  | ช่อง 3 |
| 2548 | เล่ห์ร้าย อุบายรัก | ใจฟ้องใจ |  | ช่อง 7 |
| 2551 | พยัคฆ์สาวแซบอีหลี | ท้าพิสูจน์ |  | ช่อง 3 |
| 2557 | สาวน้อยคาเฟ่ | สาวน้อยคาเฟ่ |  | พีพีทีวี |
| 2557 | สาวน้อยคาเฟ่ | มามะ มาเลย |  | พีพีทีวี |
| 2557 | สาวน้อยคาเฟ่ | อย่าเลย |  | พีพีทีวี |
| 2560 | นาคิน | ไม่รักไม่แคร์ |  | ช่อง 3 |
| 2561 | ระบำมาร | เพราะรัก | ภัครมัย โปตระนันท์ | ช่อง 7 |
| 2564 | สาวออฟฟิศ 2000 ปี | โดดออกมารัก (Take A Risk) |  | จีเอ็มเอ็ม 25 |
| 2566 | มนตราตะเกียงแก้ว | ตะเกียงอยู่ไหน |  | ช่อง 7 |
ผลงาน > มิวสิควีดีโอ

เพลง กองไว้ ของ เจตริน วรรธนะสิน (2534)
เพลง รอรับได้เลย ของ ติ๊ก ชีโร่ (2535)
เพลง ขออภัย…มือใหม่ ของ อุเทน พรหมมินทร์ (2535)
เพลง อ้อนวอน ของ BAD BOY (2536)
เพลง บรรลัยละครับ ของ BAD BOY (2536)
เพลง นอนหัวค่ำ ของ BAD BOY (2536)
ผลงาน > กรรมการตัดสิน

พ.ศ. 2565 : รายการ “Sexy Mama” (กันตนา โมชั่น พิคเจอร์ส/ช่อง 3) ทุกวันเสาร์ เวลา 18.20 น เริ่มตอนแรกวันที่ 12 กุมภาพันธ์-23 เมษายน 2565 ออกอากาศทั้งสิ้น 13 ตอน ร่วมกับ ทัศนาวลัย จักรพงษ์, เขมนิจ จามิกรณ์
รางวัลที่ได้รับ

| ปี | รายการประกาศรางวัล | รางวัล | ผลงาน | ผลรางวัล |
| --- | --- | --- | --- | --- |
| 2544 | จากกองทัพไทย | ทูตเยาวชนต่อต้านยาเสพติด |  |  |
| 2544 | สภาสังคมสงเคราะห์ | ลูกกตัญญู เนื่องในวันแม่แห่งชาติ |  |  |
| 2544 | สยช. | เยาวชนดีเด่น  สาขาพัฒนาเยาวชน บำเพ็ญประโยชน์ |  |  |
| 2544 | กระทรวงมหาดไทย | เยาวชนตัวอย่าง ด้านอนุรักษ์ศิลปวัฒนธรรม |  |  |
| 2544 |  | ได้รับโล่ ผู้ทำอุปการคุณแก่สถานสงเคราะห์เด็กชาย บ้านปากเกร็ด กรมประชาสัมพันธ์ |  |  |
| 2545 | To Be No.1 | เยาวชนตัวอย่างโครงการรณรงค์ป้องกัน และ แก้ไขปัญหายาเสพติด |  |  |
| 2545 | ท็อปอวอร์ด 2002 | เยาวชนนักร้องกลุ่มยอดเยี่ยม | 2002 ราตรี | เสนอชื่อเข้าชิง |
| 2549 |  | รางวัลต่อต้าน โรคเอดส์ |  |  |
|  | คมชัดลึก อวอร์ด ครั้งที่ 9 | นักแสดงนำหญิงยอดเยี่ยม | ดวงตาสวรรค์ | เสนอชื่อเข้าชิง |
| 2557 | MThai | Most Talked About Lady |  |  |
| 2561 | Daradaily Awards 2017 ครั้งที่ 7 | รางวัลสีสันที่สุดแห่งปี 2017 | เพลิงรักไฟมาร |  |
แหล่งข้อมูลอื่น

konrakkat.com เก็บถาวร 2008-07-04 ที่ เวย์แบ็กแมชชีน
katfanclub.com เก็บถาวร 2012-02-16 ที่ เวย์แบ็กแมชชีน
lovekatreeyaenglish.com เก็บถาวร 2016-03-03 ที่ เวย์แบ็กแมชชีน
katreeya-english.com
แคทรียา อิงลิช สุดยอดลูกกตัญญู นาทีนี้เพื่อพ่อที่ป่วยด้วยโรคมะเร็ง เก็บถาวร 2014-03-04 ที่ เวย์แบ็กแมชชีน MThai
อินสตาแกรมแคทรียา อิงลิช
เฟซบุ๊คแฟนเพจแคทรียา อิงลิช
อำเภอเกาะธม

| อำเภอเกาะธม ស្រុកកោះធំ |
| --- | --- |
อำเภอ (สฺรุก)
อำเภอเกาะธมที่ตั้งในประเทศกัมพูชา
พิกัด: 11°7′34″N 105°3′26″E﻿ / ﻿11.12611°N 105.05722°E﻿ / 11.12611; 105.05722
ประเทศ:  กัมพูชา
จังหวัด: กันดาล
ตำบล: 11
หมู่บ้าน: 93
ประชากร (2541)
 • ทั้งหมด: 136,542 คน
เขตเวลา: +7
Geocode: 0804
เกาะธม (เขมร: កោះធំ) เป็นอำเภอของจังหวัดกันดาล ประเทศกัมพูชา อำเภอแบ่งออกเป็น 11 ตำบล (คุ้ม) ได้แก่ เชือ ข่าเมา, ชรอย ตา เคฟ, กำปงกอง, เขาทุ่มกา, เขาทุ่มคา, ลึกแดก, เปร็ก สเดย์, แพรกสเดย, เปร็ก ทเมย, สมโภชน์, ปูธีบัน และ 93 หมู่บ้าน (ภูมิ)
แหล่งข้อมูลอื่น

Kandal at Royal Government of Cambodia website
Kandal at Ministry of Commerce website